ক'ৰ'না ভাইৰাছৰ প্ৰাদূৰ্ভাৱৰ প্ৰতি লক্ষ্য ৰাখি ষ্টাফ চিলেকশ্যন কমিছন (SSC)ৰ অধীনত মাৰ্চ আৰু এপ্ৰিল মাহত বিভিন্ন বিভাগত অনুষ্ঠিত হ'ব লগীয়া পৰীক্ষাসমূহ বাতিল কৰা হৈছে।
SSCৰ ফালৰ পৰা প্ৰকাশিত এখন বিজ্ঞপ্তিৰ মতে কেন্দ্ৰীয় সশস্ত্ৰ আৰক্ষী বাহিনী (CAPF), ৰাষ্ট্ৰীয় তদন্তকাৰী সংস্থা (NIA) আৰু বিশেষ নিৰাপত্তা বাহিনীত কনিষ্টবল (GD) পদ তথা অসম ৰাইফলছত ৰাইফলমেন (GD) পদৰ বাবে হ'ব লগীয়া পুনৰ স্বাস্থ্য পৰীক্ষা (RME) পিছুৱাই দিয়া হৈছে। উক্ত পৰীক্ষা ২৪ মাৰ্চৰ পৰা ৩০ এপ্ৰিললৈ হোৱাৰ কথা আছিল।
ইয়াৰ উপৰি ১৭২৩ গৰাকী প্ৰাৰ্থীৰ বাবে ২৬ মাৰ্চৰ পৰা ৭ এপ্ৰিললৈ অনুষ্ঠিত হ'বলগীয়া বিতং স্বাস্থ্য পৰীক্ষায়ো (DME) পিছুৱাই দিয়া হয়।
আনহাতে ২৩ মাৰ্চৰ পৰা ৩০ মাৰ্চলৈকে হ'বলগীয়া দিল্লী আৰক্ষীৰ উপ পৰিদৰ্শক পদত বিতং স্বাস্থ্য পৰীক্ষা হ'বলগীয়া থকা প্ৰাৰ্থীসকলৰ পৰীক্ষায়ো পিছুৱাই দিয়া হ'ল।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
